เกมพันหน้า เอื้ออาทร

**เกมพันหน้า เอื้ออาทร** เป็นรายการเกมโชว์และวาไรตี้โชว์ภาคต่อของรายการ เกมพันหน้า ออกอากาศครั้งแรกเมื่อวันที่ 2 มกราคม พ.ศ. 2548 ออกอากาศทุกวันอาทิตย์ เวลา 12.00 น.- 13.00 น. ภายหลัง 11:45 - 12:45 น. และ 11:45 - 13:10 น. ตามลำดับ ทางสถานีโทรทัศน์สีกองทัพบกช่อง 7 ผลิตรายการโดย บริษัท ทริปเปิ้ลทู จำกัด โดยมี กิ๊ก - เกียรติ กิจเจริญ และ ติ๊ก กลิ่นสี เป็นผู้ดำเนินรายการ

## '''ระยะเวลาในการออกอากาศ'''

## '''พิธีกร'''

## '''รูปแบบรายการ'''
รูปแบบรายการ จะให้ผู้เข้าแข่งขันทางบ้านมาสมัครเข้าร่วมรายการ เพื่อแสดงความสามารถพิเศษแลกกับของรางวัลที่ต้องการ(มูลค่าของรางวัลที่ขอมาต้องไม่เกิน 100,000 บาท และไม่สามารถขอสิ่งของเป็นเงินสดได้) ซึ่งอาจเป็นการแสดงความสามารถพิเศษประเภทโชว์แล้วให้กรรมการซึ่งเป็นดารานักแสดงจากหลายสังกัดเป็นผู้ตัดสิน หรืออาจเป็นการแข่งขันกันของคน 2 คนขึ้นไป โดยในแต่ละสัปดาห์พิธีกรจะเปิดตัวแก๊งแมวเหมียวคู่ที1ในช่วงแรก และคู่ที่2ในช่วงที่สองตามลำดับ แต่ละคู่จะเป็นผู้นำเสนอโชว์หรือการแข่งขันและทำการเปิดตัวผู้เข้าแข่งขันออกมา 

ต่อมาในวันที่  26 เม.ย. 58 รายการได้รวมสมาชิกแก๊งแมวเหมียวเป็นทีมเดียวกันและลดการแสดงหรือการแข่งขันจากผู้แข่งขันทางบ้านเหลือ สัปดาห์ละ 1 ชุด และได้เพิ่มช่วงละครพันหน้ากลับมา โดยจะคั่นหลังจากที่พิธีกรแนะนำผู้แข่งขันจบ

และตั้งแต่วันที่ 7 สิงหาคม พ.ศ. 2559 ได้มีการเพิ่มช่วงของรายการอีก 1 ช่วง นั่นก็คือ **ดาราเอื้ออาทร** โดยจะให้ทั้ง 2 ทีม ทีมละ 5 คน (ทีมไทด์ ได้แก่ ไทด์, นุ้ย, แดนนี่, ดารา 2 ท่าน ส่วนทีมท็อป ได้แก่ ท็อป, จตุรงค์, กอบโชค, ดารา 2 ท่าน (ภายหลังมีบอล เชิญยิ้มมาสมทบ โดยอยู่ทีมของคุณท็อป) มาเล่นเกมตามโจทย์ที่ทางรายการกำหนดให้ โดยผู้เข้าแข่งขันในแต่ละทีมจะมีโอกาสคนละ 1 ครั้งในการเล่น ทุกคนจะมีเวลาในการเล่นคนละ 30 วินาที หากทำได้คะแนนมากที่สุดจะนำเงินรางวัลไปให้กับมูลนิธิต่างๆ ให้กับทีมที่ชนะทันที ส่วนทีมที่ได้คะแนนน้อยกว่าจะเก็บไว้ในสัปดาห์ต่อๆ ไป จนกว่าทีมนั้นจะชนะ

รายการออกอากาศเป็นครั้งสุดท้ายเมื่อวันที่ 27 สิงหาคม พ.ศ. 2560 ก่อนเปลี่ยนชื่อและรูปแบบรายการเป็น เกมพันหน้า เดอะฮีโร่

## '''เกณฑ์การให้คะแนนและตัดสิน'''

### แบบที่ 1
คะแนนเต็มในรายการคือ 100 คะแนน โดยคะแนนจะมาจากดาราและกรรมการประจำรายการรวมทั้งหมด 5 ท่านและ6 ท่านตามลำดับ (10คะแนน/คน) และผู้ชมในห้องส่งอีก 50 ท่านและ 40 ท่านตามละดับ (คนละ 1 คะแนน) 

### แบบที่ 2
คะแนนเต็มในรายการคือ 100 คะแนนเช่นเดิม โดยคะแนนจะมาจากดารา,กรรมการประจำรายการ,แก๊งแมวเหมียว จำนวน 10 ท่าน และผู้ชมในห้องส่งอีก 40 ท่าน โดยทุกคนจะมีคนละ 2 คะแนน กติกานี้เริ่มใช้ตั้งแต่วันที่ 10 พฤษภาคม 2558 จนถึงเทปสุดท้ายของรายการ

### การตัดสิน
ซึ่งผู้ชนะหรือผู้ที่ได้คะแนนมากกว่า 70 จากคะแนนเต็ม 100 คะแนน จะได้ของรางวัลที่อยากได้กลับบ้านไป (กรณีหากมีการแข่งขันกันตั้งแต่ 2 คนขึ้นไประหว่างแชมป์และผู้ท้าชิง ในกรณีแชมป์ชนะจะไม่ได้ของรางวัลและยังสามารถรักษาแชมป์ต่อไปจนกว่าจะเสียแชมป์ให้ผู้ท้าชิง) แต่หากเป็นผู้แพ้หรือคะแนนน้อยกว่า 70 คะแนน (ในช่วงแรกได้คะแนนน้อยกว่า 50 คะแนน) จะได้รับเงินจากผู้สนับสนุนรายการจำนวน 3,000 บาท 

## '''ช่วงอื่นๆของรายการ'''

### เกมพันหน้า จ่ายค่าหอ
ในช่วงนี้ พิธีกรภาคสนามจะพาไปยังหอพักหรืออพาร์ทเม้นท์ตามสถานที่ต่างๆ เพื่อหาห้องผู้โชคดีที่ทางรายการจะจ่ายค่าหอให้ฟรี 1 เดือน โดยกติกาคือพิธีกรจะทำการจับสลากหาเลขที่ห้องผู้โชคดี(หากไปแล้วห้องล็อกหรือไม่มีใครอยู่พิธีกรจะจับใหม่) หากเคาะประตูแล้วมีการเปิดประตู ถ้าภายในห้องได้เปิดโทรทัศน์ดูรายการเกมพันหน้าอยู่ ณ เวลานั้นจะถือว่าเป็นผู้โชคดี ต่อมาได้เปลี่ยนเป็นให้จับการ์ดเลือกพยัญชนะ แล้วจึงไปหาของที่ขึ้นต้นตามพยัญชนะที่จับได้ 3 อย่าง ภายในเวลาที่กำหนด จึงจะถือว่าสำเร็จ

### คลิปพันหน้า
ในช่วงนี้ พิธีกรภาคสนามจะพาไปยังบ้านของเจ้าของคลิปที่ได้มีการส่งคลิปแสดงความสามารถมาทางรายการ โดยเจ้าของคลิปจะแสดงความสามารถสิ่งนั้นตามที่ส่งเข้ามา ผู้ที่ได้รับการคัดเลือกจะได้รับเงินรางวัล 3,000 บาท และเสื้อจากทางรายการ 

## '''รางวัล'''

## อ้างอิง

หมวดหมู่:รายการโทรทัศน์ไทย
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2548
หมวดหมู่:รายการโทรทัศน์ช่อง 7
หมวดหมู่:รายการโทรทัศน์ช่อง 7 เอชดี
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2560
หมวดหมู่:รายการโทรทัศน์ในอดีต